Shaheed Sukhdev Thapar (15 Mei 1908 – 23 Machi 1931) alikuwa mwanamapinduzi nchini Uhindi wakati wa utawala wa kikoloni wa Uingereza. Alikuwa mwanachama wa ngazi ya juu wa chama cha Hindustan Socialist Republican Association, alishiriki katika mashambulizi dhidi ya taasisi za serikali ya kikoloni chini ya Bhagat Singh na Shivaram Rajguru. Baada ya kumwua afisa wa juu wa polisi na kushiriki katika mashambulio ya kigaidi alipotega mabomu mahali mbalimbali alikamatwa na kuhukumiwa adhabu ya kunyongwa tarehe 23 Mach1 1931 akiwa na umri wa miaka 23. Sukhdev Thapar alizaliwa Ludhiana, katika jimbo la Punjab nchini India tarehe 15 Mei 1908, wazazi wake wakiwa Ramlal Thapar na mama yake Ralli Devi.. Baada ya kifo cha baba yake alichukuliwa na kulelewa na mjomba wake Mnamo tarehe 23 Machi 1931, Thapar pamoja na wenzake wawili, Bhagat Singh na Shivam Rajguru, walinyongwa katika gereza la Lahore na miili yao ilichomwa moto kando ya mto Sutlej kufuatana na desturi ya Kihindu. "Mark of a martyr - Sukhdev Thapar", The Tribune India, 13 May 2007.  Pramod Maruti Mande (2005). Sacred offerings into the flames of freedom. Vande Mataram Foundation, 251. ISBN 978-81-902774-0-2.